paragraph_text: Uzorak (eng. The Pattern) je sjajeći plavi labirint koji se nalazi duboko ispod dvorca Ambera, u špiljama podno planine Kolvir. Sastoji se od jednog zavoja, koji se nikad ne križa i nalikuje na paukovu mrežu. Predstavnici kraljevske obitelji Ambera mogu hodati po Uzorku do njegovog središta da dobiju moć putovanja kroz sjene – moguće svjetove. Kada šetač nogom stane na Uzorak, moraju nastaviti pratiti labirint do središta jer predugo zaustavljanje i napuštanje Uzorka rezultira smrću. Hodanje Uzorkom nije lagan zadatak. Postoje prepreke koje usporavaju šetača i svakim korakom je sve teže. Prepreke se zovu velovi – Prvi Veo, Drugi Veo i Završni Veo. Ove prepreke predstavljaju intenzivan otpor, ali prolaskom kroz njih otpor se smanjuje. Kad se šetač nađe u središtu, može narediti Uzorku da ga prebaci gdje god želi – na drugu stranu sobe, natrag u dvorac Ambera, u drugu sjenu, na Zemlju i slično. Primarni Uzorak čuva zmaj Wyvern kojeg je tamo postavio Dworkin.